Lav et referat af nedenstående tekst:

Tekst:
Landsdelens gymnasier og HF-uddannelser skal åbne op for undervisningen for deres afgangselever den 15. april, men den beslutning bekymrer to rektorer. For det er endnu ikke på plads, hvordan elevernes eksamener skal afvikles. Rektor på Thisted Gymnasium Søren Christensen håber, at der vil være retningslinjer på plads, før skolerne skal åbne. - Allerhelst vil jeg gerne have anbefalinger og vejledninger til, hvordan vi skal gøre det, for det er et stort pres at lægge på den enkelte rektor, siger han. Det er rektoren på Morsø Gymnasium, Kurt Sonne Thomsen, helt enig i. - Hvordan forholder vi os til idrætsundervisningen? Hvad gør vi med eksperimentielle fag? Der vil jeg da vide, om der kommer nogle retningslinjer, der gør, at vi rent faktisk kan gennemføre en eller anden form for anderledes undervisning, siger han. Sundhedsfaglig vurdering Ingen af de to rektorer er trygge ved, hvis det er dem, der skal foretage sundhedsfaglige vurderinger. - Jeg er ikke sundhedsperson, så jeg kan jo ikke tage de konkrete vurderinger, siger Kurt Sonne Thomsen. Søren Christensen er godt klar over, at der er forskel på de forskellige skoler. - Der er selvfølgelig lokale udfordringer, som vil være forskellige fra skole til skole, men jeg kunne godt tænke mig, at der kom nogle klare retningslinjer i forhold til det sundhedsmæssige, slår han fast. Regeringen indledte i går drøftelser med folketingets partier om, hvordan afgangselevernes eksamener skal afvikles.

Referat:
Efter planen skal gymnasier og HF-uddannelserne snart åbne for afgangseleverne.